Hvad er symptomerne på stress?
Der er mange forskellige symptomer på en stresstilstand, og hvert enkelt menneske har sin unikke sammensætning. Typiske symptomer inkluderer hjertebanken, uro, rastløshed, anspændthed, træthed, tristhed, nervøsitet, hukommelses- og koncentrationsbesvær, kort lunte/irritabilitet, grådtendens og en følelse af uoverskuelighed. Mange oplever også forskellige fysiske (somatiske) symptomer, herunder smerter, spændinger og opblussen af lidelser, man i forvejen har.